ΣΥΜΦΩΝΙΑ υπό μορφή ανταλλαγής επιστολών σχετικά με το άρθρο 21 της συμφωνίας συνεργασίας και το άρθρο 14 της ενδιάμεσης συμφωνίας μεταξύ της Ευρωπαϊκής Οικονομικής Κοινότητος και της Λαϊκής Δημοκρατίας της Αλγερίας περί εισαγωγής στην Κοινότητα πιτύρων και βιττών καταγωγής Αλγερίας

Κύριε,

Έχω την τιμή να σας γνωρίσω τα ακόλουθα:

Για την εφαρμογή του άρθρου 21 της συμφωνίας συνεργασίας και του άρθρου 14 της ενδιάμεσης συμφωνίας μεταξύ της Ευρωπαϊκής Οικονομικής Κοινότητος και της Λαϊκής Δημοκρατίας της Αλγερίας, συνεφωνήθη να υιοθετηθούν οι ακόλουθες διατάξεις:

1. Το μεταβλητό στοιχείο της εισφοράς που εφαρμόζεται κατά την εισαγωγή στην Κοινότητα πιτύρων και βιττών και άλλων καταλοίπων του κοσκινίσματος της αλέσεως ή άλλων κατεργασιών των σπόρων των σιτηρών, εκτός του αραβοσίτου και της ορύζης, της διακρίσεως 23.02 Α ΙΙ του Κοινού Δασμολογίου, καταγωγής Αλγερίας, είναι εκείνο που υπολογίζεται σύμφωνα με τις διατάξεις του άρθρου 2 του κανονισμού (ΕΟΚ) αριθ. 2744/75 του Συμβουλίου της 29ης Οκτωβρίου 1975 περί του καθεστώτος εισαγωγής και εξαγωγής μεταποιημένων προϊόντων με βάση τα σιτηρά και την όρυζα, μειωμένο κατά το ποσό που προβλέπεται στο σημείο 3.

2. Το σημείο 1 εφαρμόζεται υπό τον όρο ότι η Αλγερία επιβάλλει κατά την εξαγωγή των αναφερομένων προϊόντων ειδική φορολογική επιβάρυνση της οποίας το ποσό, ίσο προς εκείνο κατά το οποίο μειώνεται το μεταβλητό στοιχείο της εισφοράς, επιρρίπτεται στην τιμή εισαγωγής στην Κοινότητα.

3. Το ποσό κατά το οποίο μειώνεται το μεταβλητό στοιχείο της εισφοράς ισούται προς το 60% του μέσου όρου των μεταβλητών στοιχείων των εισφορών που ίσχυαν κατά τους τρεις μήνες που προηγήθηκαν του μηνός κατά τη διάρκεια του οποίου καθορίζεται το ποσό αυτό.

Το ποσό καθορίζεται από την Επιτροπή, το βραδύτερο τη δεκάτη ημέρα του μηνός που προηγείται του τριμήνου κατά τη διάρκεια του οποίου εισπράττεται το ποσό αυτό.

Τρίμηνο θεωρούνται οι περίοδοι των τριών μηνών που αρχίζουν την 1η Φεβρουαρίου, την 1η Μαΐου, την 1η Αυγούστου και την 1η Νοεμβρίου κάθε έτους.

Πάντως, στην περίπτωση που η έναρξη ισχύος της συμφωνίας δε θα συνέπιπτε με την έναρξη ενός από τα τρίμηνα αυτά, η πρώτη μείωση της εισφοράς εφαρμόζεται για τον ή τους μήνες του διανυομένου τριμήνου.

4. Η απόδειξη ότι έχει καταβληθεί η ειδική φορολογική επιβάρυνση κατά την εξαγωγή παρέχεται διά της καταχωρήσεως εκ μέρους των τελωνειακών αρχών μιας από τις ακόλουθες ενδείξεις στη στήλη «παρατηρήσεις» του πιστοποιητικού κυκλοφορίας των εμπορευμάτων:

Κατεβλήθη ειδική φορολογική επιβάρυνση κατά την εξαγωγή

Taxe spιciale ΰ l'exportation appliquιe

Sζrlig udfψrselsafgift opkrζvet

Sonderausfuhrabagabe erhoben

Special export charge collected

Applicata tassa speciale all'esportazione

Bijzondere uitvoerheffing voldaan

(υπογραφή και σφραγίδα του γραφείου)

Θα σας ήμουν ευγνώμων εάν είχατε την καλοσύνη να γνωστοποιήσετε τη λήψη της παρούσης επιστολής και να μου επιβεβαιώσετε τη σύμφωνη γνώμη της Κυβερνήσεώς σας επί του περιεχομένου της.

Δεχθείτε παρακαλώ, Κύριε, τη διαβεβαίωση της μεγίστης μου εκτιμήσεως.

Κύριε,

Με τη σημερινή σας επιστολή, είχατε την καλοσύνη να προβείτε στην ακόλουθη ανακοίνωση:

«Για την εφαρμογή του άρθρου 21 της συμφωνίας συνεργασίας και του άρθρου 14 της ενδιάμεσης συμφωνίας μεταξύ της Ευρωπαϊκής Οικονομικής Κοινότητος και της Λαϊκής Δημοκρατίας της Αλγερίας, συνεφωνήθη να υιοθετηθούν οι ακόλουθες διατάξεις:

1. Το μεταβλητό στοιχείο της εισφοράς που εφαρμόζεται κατά την εισαγωγή στην Κοινότητα πιτύρων και βιττών και άλλων καταλοίπων του κοσκινίσματος, της αλέσεως ή άλλων κατεργασιών των σπόρων των σιτηρών, εκτός του αραβοσίτου και της ορύζης, της διακρίσεως 23.02 Α ΙΙ του Κοινού Δασμολογίου, καταγωγής Αλγερίας, είναι εκείνο που υπολογίζεται σύμφωνα με τις διατάξεις του άρθρου 2 του κανονισμού (ΕΟΚ) αριθ. 2744/75 του Συμβουλίου της 29ης Οκτωβρίου 1975 περί του καθεστώτος εισαγωγής και εξαγωγής μεταποιημένων προϊόντων με βάση τα σιτηρά και την όρυζα, μειωμένο κατά το ποσό που προβλέπεται στο σημείο 3.

2. Το σημείο 1 εφαρμόζεται υπό τον όρο ότι η Αλγερία επιβάλλει κατά την εξαγωγή των αναφερομένων προϊόντων ειδική φορολογική επιβάρυνση της οποίας το ποσό, ίσο προς εκείνο κατά το οποίο μειώνεται το μεταβλητό στοιχείο της εισφοράς, επιρρίπτεται στην τιμή εισαγωγής στην Κοινότητα.

3. Το ποσό κατά το οποίο μειώνεται το μεταβλητό στοιχείο της εισφοράς ισούται προς το 60% του μέσου όρου των μεταβλητών στοιχείων των εισφορών που ίσχυαν κατά τους τρεις μήνες που προηγήθηκαν του μηνός κατά τη διάρκεια του οποίου καθορίζεται το ποσό αυτό.

Το ποσό καθορίζεται από την Επιτροπή το αργότερο τη δεκάτη ημέρα του μηνός που προηγείται του τριμήνου κατά τη διάρκεια του οποίου εισπράττεται το ποσό αυτό.

Τρίμηνο θεωρούνται οι περίοδοι των τριών μηνών που αρχίζουν την 1η Φεβρουαρίου, την 1η Μαΐου, την 1η Αυγούστου και την 1η Νοεμβρίου κάθε έτους.

Πάντως, στην περίπτωση που η έναρξη ισχύος της συμφωνίας δε θα συνέπιπτε με την έναρξη ενός από τα τρίμηνα αυτά, η πρώτη μείωση της εισφοράς εφαρμόζεται για τον ή τους μήνες του διανυομένου τριμήνου.

4. Η απόδειξη ότι έχει καταβληθεί η ειδική φορολογική επιβάρυνση κατά την εξαγωγή παρέχεται διά της καταχωρήσεως εκ μέρους των τελωνειακών αρχών μιας από τις ακόλουθες ενδείξεις στη στήλη «παρατηρήσεις» του πιστοποιητικού κυκλοφορίας των εμπορευμάτων:

Κατεβλήθη ειδική φορολογική επιβάρυνση κατά την εξαγωγή

Taxe spιciale ΰ l'exportation appliquιe

Sζrlig udfψrselsafgift opkrζvet

Sonderausfuhrabagabe erhoben

Special export charge collected

Applicata tassa speciale all'esportazione

Bijzondere uitvoerheffing voldaan

(υπογραφή και σφραγίδα του γραφείου)

Θα σας ήμουν ευγνώμων εάν είχατε τηνν καλοσύνη να γνωστοποιήσετε τη λήψη της παρούσης επιστολής και να μου επιβεβαιώσετε τη σύμφωνη γνώμη της Κυβερνήσεώς σας επί του περιεχομένου της.»

Έχω την τιμή να σας γνωρίσω τη λήψη της ανακοινώσεως αυτής και να σας επιβεβαιώσω τη σύμφωνη γνώμη της Κυβερνήσεώς μου επί του περιεχομένου της.

Δεχθείτε παρακαλώ, Κύριε, τις διαβεβαιώσεις της μεγίστης μου εκτιμήσεως.